CISCO AP/Dual Radio 802.11n w/PoE ETSI UK | Liontech
CISCO AP/Dual Radio 802.11n w/PoE ETSI UK (WAP131-E-K9-UK)
Kommunikationsstandarder IEEE 802.11a,IEEE 802.11b,IEEE 802.11e,IEEE 802.11g,IEEE 802.11i,IEEE 802.11n,IEEE 802.1D,IEEE 802.1Q,IEEE 802.3,IEEE 802.3ab,IEEE 802.3af,IEEE 802.3u Plaasmoorde!!!!! Farm Murders!!!!! - Page 54 - Stormfront
Page 54 of 673 « First < 4 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 104 154 554 > Last »
12-14-2006, 08:29 AM #531
Ek hoop die leeus hou makietie met boosdoeners.!
12-15-2006, 01:14 AM #532
OOS-KAAP: Moordenaar dreig advokaat
PORT ELIZABETH. – ’n Bekende Baaise staatsadvokaat en sy gesin is onder polisiebewaking geplaas nadat ’n moordenaar teen wie hy opgetree het, gedreig het om hom en sy gesin uit te wis.
“Dink net aan jou dogtertjie en vrou. As dit nodig is, sal hulle saam met jou sneuwel vir wat jy aan my vrou en kinders gedoen het,” is maar een van die dreigemente wat in ’n brief aan dié advokaat gestuur is en glo deur die moordenaar Dirk Herman Swanepoel geskryf is.
Op versoek van die polisie weerhou Die Burger die betrokke advokaat se naam.
Swanepoel is op 21 Desember 2004 saam met sy stiefbroer, Louis Albertus Killian, tot meer as 30 jaar gevangenisstraf gevonnis weens die moord op die tjokkamagnaat van Humansdorp, wyle mnr. Luke Groenewald.
Ná hul skuldigbevinding het die moordenaars in die hooggeregshof in Port Elizabeth aansoek gedoen om teen hul vonnis te appelleer.
Die aansoek is toegestaan en hulle is hangende die uitkoms van hul appèlverhoor op borgtog vrygelaat.
Die stiefbroers is nadat hul appèlverhoor verlede maand misluk het, 72 uur gegee om by die St. Albans-gevangenis vir hul tronkstraf aan te meld.
Die datum waarop hulle moes aanmeld was 1 Desember, maar Swanepoel en Killian het nooit by die gevangenis opgedaag nie.
Sr.supt. Hein Fourie, area-speurhoof van die Baai, het gister aan Die Burger gesê Killian is ’n paar dae ná die sperdatum aangekeer.
Hy wou egter nie sê waar hulle hom opgespoor het nie. Die soektog na sy broer duur nog onverpoosd voort.
Swanepoel het na verneem word verlede Woensdag ’n boodskapper gekry om die dreigbrief vir die advokaat by die hooggeregshof af te lewer.
In die brief word onder meer nuwe identiteitsdokumente vir Swanepoel en sy gesin geëis.
Verder word dit duidelik in die brief gestel dit kan die einde van die advokaat en sy gesin se lewens beteken indien hy nié teen vandag aan dié eise voldoen nie.
“Vang hulle my, is dit groter trouble vir jou. Ek het reeds ’n groot bedrag betaal op jou en jou familie, dis neergesit,” lui die brief.
Die woorde “trouble” en “neergesit” is twee keer onderstreep.
Verdere dreigemente wat gemaak word, is dat die advokaat die skuld sal moet dra indien van die ander mense wat by die “staatskorrupsie” betrokke was, iets sou oorkom.
Fourie het die publiek gewaarsku om versigtig te wees vir Swanepoel, want hy word as uiters gevaarlik beskou.
Dié voortvlugtige kruip tans op Despatch weg en hy dra deesdae ’n baard.
Die Burger se verslagspan het ten tyde van die Groenewald-moordverhoor ook daagliks onder die stiefbroers se dreigemente deurgeloop.
Enigeen met inligting kan Fourie by 082 779 7182 bel. Alle inligting sal vertroulik behandel word.
12-15-2006, 01:21 AM #533
WES-KAAP: Narkotiseur helder oordag by huis in Welgemoed beroof
KAAPSTAD. – ’n Narkotiseur van die Panorama-hospitaal is gister helder oordag deur drie gewapende mans by sy huis in Welgemoed in die noordelike voorstede beroof.
Dr. Stoffel van der Linde (54) is van sowat R6 000 en twee selfone in sy motorhuis beroof.
“Ek het nét my motor in my motorhuis geparkeer toe drie mans met ’n 9 mm-pistool my oorrompel het. Hulle het gesê ek moet net stilbly. Ek dink ek is agtervolg,” het Van der Linde geskok vertel.
Hy het gesê hy was vroeër by ’n bank in die omgewing.
Van der Linde, wat al amper 20 jaar by die Panorama-hospitaal werk, se vrou, Linda, was tydens die voorval in die huis.
“Vandag is die verjaardag van ons dogter wat ’n jaar gelede oorlede is, so die dag is ietwat van ’n dubbele trauma. Ek kan net vir mense sê hulle moet uiters versigtig en op hul hoede wees,” het mev. Van der Linde gesê.
12-15-2006, 06:16 AM #534
12-16-2006, 01:13 AM #535
Blye verrassing word tragedie
’n Jong man wat van Engeland gekom het om sy suster met haar troue in Limpopo te verras, veg om sy lewe nadat ’n psigiatriese pasiënt uit die Ellisras (Lephalale)-hospitaal ontsnap het en met ’n gesteelde ambulans in hom vasgejaag het.
Mnr. Wilhelm Sparks (20) is in ’n koma in ’n hospitaal in Pretoria nadat hy Dinsdag breinbeserings in dié ongeluk opgedoen het. Hy het ook ’n gebreekte sleutel- en regterbladbeen.
Sy suster, mev. Charlene Lee (26), het gister gesê almal bid en glo haar broer sal herstel. ”Dit is só ’n onnodige ding wat gebeur het.”
Dit blyk dat iemand die sleutels van die ambulans – wat voor die Ellisras-hospitaal gesteel is – in die aansitter vergeet het.
Veiligheidswagte by die hospitaal het die hekke vir die psigiatriese pasiënt oopgemaak toe hy met loeiende sirenes by die hospitaalterrrein uitgejaag het. Hulle het gedink hy is ’n ambulansbestuurder op pad na ’n noodgeval.
Sparks, ’n oud-leerling van die Hoërskool Ellisras, het verlede Vrydag uit Engeland in Suid-Afrika aangekom vir sy suster se troue verlede naweek.
“Hy het my só verras, want ons het nie gedink hy gaan dit kan maak nie,” het sy suster gister gesê.
Hy werk sedert April verlede jaar in Londen as ’n vormwerk-skrynwerker om te betaal vir sy opleiding om ’n handelsvlieënierslisensie te bekom.
Dinsdag het Sparks jnr. se pa, Charlie, sy seun gevra om nuwe bande op ’n bakkie van die gesin te laat opsit.
Hulle bedryf ’n siviele-ingenieursonderneming in Lephalale.
Volgens Sparks jnr. se suster het ooggetuies wat agter die bakkie was, gesê Wilhelm het sowat 500 m van die Ellisras-hospitaal af by ’n rooi verkeerslig gewag sodat hy links kon draai.
“Die ambulans het van sy regterkant af oor die groen verkeerslig teen sowat 120 km/h gejaag en wou ’n 90grade-draai maak om links te draai. Hy het die bakkie getref. Die ambulans het gerol en bo-op die bakkie geval.”
Sparks is saam met die psigiatriese pasiënt na die Ellisras-hospitaal gebring. Daar was groot ongelukkigheid toe dié man aanvanklik saam met Sparks in dieselfde saal geplaas is en die polisie moes ingryp.
Sparks is later die dag met ’n noodhelikopter na die Kloof Medi-Clinic in Pretoria geneem.
Die nuwe egpaar het hul wittebrood kortgeknip en hulle na die Kloof Medi-Clinic gehaas, waar hulle sedertdien langs Sparks se bed waak.
Hy het eergister ’n operasie ondergaan waartydens ’n apparaat in sy voorkop geplaas is.
Sodoende kan die drukking op sy brein beheer word. Sy hartklop is sterk en dit tel in sy guns.
“Die dokter sê hy is nie gelukkig oor my broer se toestand nie, maar darem tevrede,” het sy broer, Cyril, gesê.
Mnr. Phuti Seloba, woordvoerder van Limpopo se gesondheidsdepartement, het gister die voorval betreur.
Hy het erken dat die sleutels in die ambulans vergeet is en dat die veiligheidswagte by die hospitaal die hek vir die psigiatriese pasiënt oopgemaak het.
“Ons is besig met ’n ondersoek na nalatigheid. Dit is ’n jammerlike voorval vir Limpopo,” het Seloba gesê.
Die psigiatriese pasiënt, wat nie geïdentifiseer mag word nie, se ribbes is gebreek en hy sterk in die Ellisras-hospitaal aan.
Lee het gister gesê haar ouers het nog nie besluit of hulle regstappe teen die Limpopo-gesondheidsdepartement gaan doen nie. “Ons wil nie nou daaroor praat nie, ons wil net fokus op my broer se herstel.”
12-16-2006, 01:24 AM #536
Gemaskerde rowers hou kinders tuis aan
Gewapende rowers het ’n egpaar van Pretoria se kinders in hul huis aangehou terwyl hulle ’n paar kilometer weg by ’n polisiekantoor was om dokumente te laat sertifiseer.
Mnr. De Wet Strasheim en sy vrou, Arien, is eergisteraand na ’n polisiekantoor toe drie mans, almal gewapen, op ’n onverklaarbare manier by hul erf in Brooklyn ingekom het.
Die Strasheims se dogter Christine (20) en dié se vriend, mnr. Mike Botes (20), het buite op die stoep gesit toe hulle oorval is.
Van die mans het sykouse en klapmusse oor hul gesigte gehad.
Die jong mense is in die huis ingedwing en Christine se suster Wilke (16), broer Conrad (11) en Botes se broer Wesley (18) is almal deur die rowers bymekaar gekry en aangehou.
Die rowers het Christine deur die huis geneem om vir hulle die kluis uit te wys. Die gesin het nie ’n kluis nie.
Een van die rowers het later gevra watter deur die Strasheims sou gebruik as hulle terugkom en het die egpaar daar ingewag.
“My vrou het voor gestap. Skielik was sy net weg en ek het gesien hoe een van die mans in die huis ’n wapen op my rig.
“Ons het handgemeen geraak. ’n Ander een het ’n wapen teen my vrou se kop gedruk. As hulle met ’n pistool teen jou vrou se kop staan, wat maak jy? Jy maak wat hulle sê,” het Strasheim gesê. Strasheim is met die pistool teen die kop geslaan en moes 13 steke kry. ’n Rower het hom ook aan sy hand gebyt.
“Hulle het die sleutel van ’n kluis gesoek wat nie bestaan nie,” het Strasheim gesê. Hy het aangebied om sy sleutels vir hulle te gee sodat hulle self kan kyk of daar ’n kluissleutel aan is een van die rowers het hom aangesê om nie hul tyd te mors nie.
Die rowers het kort daarna met ’n paar honderd rand en enkele juwele gevlug. Dis nie bekend hoe hulle in en uit die erf gekom het nie. Die huis het elektriese omheining wat boonop aan ’n gewapende-reaksie-maatskappy gekoppel is. Daar het nooit ’n alarm afgegaan nie.
) In nog ’n voorval vroeër vandeesweek is mnr. Raymond Rausch (76) in sy huis in Garsfontein doodgeskiet. ’n Enkele rower het glo met net ’n digitale kamera gevlug, het insp. Anton Breedt, polisiewoordvoerder, gesê.
Rausch het omstreeks 22:00 tuisgekom toe hy oorrompel is.
Sy vrou Connie is in die huis aangehou terwyl Rausch weg was. Sy het later ’n enkele skoot gehoor. Mev. Rausch het die paniekknoppie gedruk en haar man dood in die sitkamer aangetref. Hy het ’n skietwond in die bors gehad.
12-16-2006, 01:42 AM #537
Woede oor Swapo-seun se dood by roudiens vir Molly Lubowski
KAAPSTAD. – Die pa van die vermoorde Swapo-aktivis adv. Anton Lubowski “soek steeds antwoorde van veral (oudpres.) F.W. de Klerk” oor wie presies sy enigste seun 17 jaar gelede vermoor het.
’n Hartseer en steeds woedende mnr. Wilfried Lubowski (81) het gister ná ’n gedenkdiens vir sy ontslape vrou, me. Molly Lubowski (81), by die NG kerk Tamboerskloof hier, uitgevaar omdat “die moordenaar steeds beskerm word”.
Adv. Lubowski (37) is op 12 September 1989 voor sy huis in Windhoek in ’n vermeende sluipmoordaanval doodgeskiet.
Die Burger het destyds berig hoe genl. Magnus Malan, tóé minister van verdediging, ná die moord beweer het Lubowski jr. was ’n betaalde spioen vir die apartheidsregering.
Lubowski sr. het gister gesê: “Dis onsin. Ek en my vrou het alles gedoen om ons seun se naam skoon te kry. Malan het gelieg, want my seun het net soos ons apartheid gehaat.
“Ek het destyds vir Malan gesê hy moet dit buite die parlement herhaal, sodat ek hom in sy gesig kon sê hy het gelieg. Hy wou nie.”
Volgens Lubowski “weet (hulle) nou wie hom vermoor het. (Oudpres.) P.W. Botha is dood, maar hy en De Klerk het ook albei geweet wie hom vermoor het. De Klerk moet nou antwoorde gee, want my vrou se dood is die tweede tragedie wat my tref”.
Mev. Lubowski, wat in Namibië gebore is, het Woensdag weens longontsteking en hartprobleme in ’n plaaslike hospitaal gesterf.
Sy laat haar man, twee dogters en skoonseuns, agt kleinkinders en agt agterkleinkinders agter.
Volgens Lubowski was hy en sy vrou 60 jaar getroud. “Ons hele lewe het uit politiek bestaan.”
Mnr. Dave Steward, uitvoerende direkteur van die F.W. De Klerk-stigting, het in reaksie op Lubowski se bewerings gesê: “Mnr. Lubowski het nie die minste bewyse dat mnr. De Klerk op enige manier met sy seun se tragiese dood verbind kan word nie. Mnr. Lubowski is welkom om daarmee na vore te kom as hy enige het.”
Mnr. Ebrahim Rasool, Wes-Kaapse premier, het sy medelye met die gesin uitgespreek. “Die Lubowski’s het die waardes van demokrasie, nie-rassigheid en eenvoudige eerbaarheid omarm, lank voor dit mode was in die wit gemeenskap. Ons is jammer dat mev. Lubowski die trauma van haar seun se dood, wat swaar op haar hart geweeg het, na haar graf moes neem.”
Me. Netumbo Nandi-Ndaitwah, Namibiese minister van inligting en Swapo-woordvoerder, het gister uit Windhoek aan Die Burger gesê: “Mama Lubowski se dood is regtig ’n groot skok en verlies vir Namibië en sy mense.”
Volgens haar het me. Lubowski as ma van adv. Lubowski ’n groot rol in die vryheidstryd van Namibië gespeel. “Anton is destyds voortydig deur Swapo se vyande van ons weggeruk. Hy en sy gesin het ’n baie groot rol in die vryheidstryd gespeel.
“Namibië rou vir mama Lubowski se gesin en vriende. Sy sal onthou word as die ma van een van Swapo se grootste seuns. . . Mag mama Lubowski nou in vrede rus.”
12-16-2006, 02:12 AM #538
Son finds elderly mom murdered
Bloemfontein police were investigating a murder in Hospitaal Park after a 77-year-old woman was found dead in her house, a spokesperson said on Friday.
Inspector Harry Nagel said the woman's son found her in her bedroom with her hands and feet tied and with a piece of clothing around her neck.
"At this stage it is suspected that the woman was strangled," Nagel said.
The son last saw his mother alive on Thursday at about 4pm when he picked his children up from her house.
"He leaves the grandchildren with the woman during the day."
On Friday at 8.15am when he wanted to drop the children off for the day, he became suspicious when she did not come to meet them.
Nagel said the woman lived alone.
12-18-2006, 02:33 AM #539
Rower vat ouma se Kersgeld, aftree-geskenk
’n Ouma van Albertville in Johannesburg is haar Kersfeesgeld kwyt nadat sy vir meer as twee uur lank deur ’n vermeende rower aangehou en beroof is.
Me. Beatrix Haasbroek (76) sê sy het omstreeks 23:30 Vrydag wakker geskrik toe die man by haar kamervenster inklim. Hy het toegang tot die huis verkry deur die diefwering af te trap.
Haasbroek het nie die geraas gehoor nie omdat sy om 22:00 ’n slaappil gedrink het. Die kamervenster los sy saans oop weens die warm weer.
“Ek het gevra hy moet my asseblief nie seermaak nie. Hy het die heeltyd vir my gewys ek moet stilbly en deur die genade van Bo het ek daarin geslaag om kalm te bly.”
Sy het R1 000 uit haar beursie aan hom oorhandig, maar hy wou nóg geld hê. Hy het haar handsak omgekeer en op R2 000 in ’n koevert afgekom.
Dié geld was vir Kersgeskenke en kos bestem en sy wou ook haar rekeninge vereffen.
Die skurk het ook haar goue horlosie wat sy van haar werkgewer as geskenk vir haar aftrede gekry het, gesteel.
Gelukkig kon sy sonder dat die dief agterkom, vinnig haar bankkaart uit die beursie haal en dit by haar pajamabroek indruk.
Om die een of ander onverklaarbare rede het hy ook twee ongebruikte kondome op die grond gegooi.
Ná sy strooptog het sy gevra of sy hom by die voordeur moet uitlaat.
“Hy het gesê nee, hy gaan liewer by dieselfde plek uit waar hy ingekom het.”
Haasbroek het aan die bewe geraak en onmiddellik vir haarself ’n stywe dop brandewyn gegooi. “Ek het besef hoe gelukkig ek eintlik is. As ek net lees wat met ander mense gebeur, besef ek ek kon dood gewees het.
“Ek het nog altyd baie veilig hier gevoel en dat dít nou na nege jaar hier moet gebeur.”
12-18-2006, 02:42 AM #540
Vrou (77) twee weke ná inbraak vermoor
Bloemfontein. – “Annetjie, ek bel net om te sê ek lewe nog.”
Dít was die laaste woorde wat haar vriendin aan mev. Annetjie Bester van Pasteurlaan in Hospitaalpark in dié stad, gesê het.
Volgens Bester sal sy dié laaste oproep van haar vermoorde buurvrou en vriendin van 45 jaar, mev. Louise Müller (77), altyd onthou. Müller is Donderdagaand vermoedelik deur inbrekers vermoor ná ’n inbraak in haar huis twee weke gelede.
Bester vertel: “Ek is elke oggend na Louise toe om môre te sê. Ek kon egter nie Donderdagoggend gaan nie omdat ek besig was, maar toe bel sy my sommer.” Die volgende oggend (Vrydag) was sy dood.
Wit poeier waarmee polisiebeamptes twee weke gelede vingerafdrukke gelig het nadat daar toe ook by haar huis ingebreek is, was Saterdag nog op die venster.
Mnr. Johan Müller, haar seun, sê hy het Vrydagoggend by haar huis besoek afgelê.
Hy het haar lyk in die slaapkamer op die vloer gekry. Sy was met ’n duvet toegegooi. Die agterdeur was oop en kaste oopgeruk.
Insp. Harry Nagel, polisiewoordvoerder, sê haar hande en voete was vasgebind. Daar was ook ’n nagjurk om haar nek gebind.
Nagel sê die moontlikheid dat die inbreker(s) van twee weke gelede weer toegeslaan het, word ondersoek. Hy sê in dié voorval is haar rewolwer en identiteitsdokument gesteel.
Net klein goed, soos juwele en haar selfoon, is gesteel.